open-index/open-wikipedia-markdown huggingface dataset:
தொட்டலகொண்டா

**தொட்டலகொண்டா பௌத்த வளாகம்** (**Thotlakonda Buddhist Complex**) (), இந்தியாவின் ஆந்திரப் பிரதேச மாநிலத்தின், விசாகப்பட்டினம் நகரத்திலிருந்து 15 கி.மீ. தொலைவில், பீமுனிப்பட்டினம் எனும் கிராமத்தின் சிறு மலைக்குன்றில் உள்ளது. தெலுங்கு மொழியில் தொட்டலகொண்டா என்பதற்கு *பாறையில் குடைந்த கிணறு* எனப்பொருளாகும்.

கலிங்க நாட்டில் புகழ்பெற்றிருந்த பௌத்த தலமான தொட்டலகொண்டாவின் கடற்கரை பட்டினமான கலிங்கப்பட்டினத்திலிருந்து, கிமு மூன்றாம் நூற்றாண்டில், பௌத்த சமயம் இலங்கை மற்றும் தென்கிழக்காசிய நாடுகளுக்கு பரவியது.

ஆந்திர மாநில அரசு 1988 - 1993களில் இவ்விடத்தில் அகழாய்வு செய்கையில், இரண்டாயிரம் ஆண்டுகளுக்கு முந்தைய ஈனயான பௌத்த வளாகம் விகாரையுடன் கூடிய தூபிகள் கண்டெடுக்கப்பட்டது.  இப்பௌத்த தொல்லியல் களத்தின் தெற்கில் பிக்குகள் மழை நீரைச் சேரிக்கும் வகையில், பாறையைக் குடைந்து கிணற்றை வெட்டியுள்ளனர்.

அகழாய்வில் பிராமி எழுத்தில் எழுதப்பட்ட 12 கல்வெட்டுக்கள் கிடைத்தது. இக்கல்வெட்டுக் குறிப்புகள் மூலம் இம்மலையை முன்னர் *சேனகிரி* என்று அழைக்கப்பட்டுள்ளது. கிமு இரண்டாம் நூற்றாண்டு முதல் கிபி இரண்டாம் நூற்றாண்டு முடிய தொட்டலகொண்டா  பௌத்த வளாகம் நன்கு செயல்பட்டுள்ளது.

தொட்டலகொண்டா அருகே பவிகொண்டா எனும் பௌத்த தொல்லியல் களம் உள்ளது.

## தொட்டலகொண்டா பௌத்த நினைவுச் சின்னங்கள்

File:Mahastupa at Thotlakonda 01.jpg|பெரிய தூபி
File:Rock-cut Cistern C 01.jpg|பாறைக் கிணறு
File:Scenic view from Thotlakonda.jpg|
File:Buddhist Ruins at Totlakonda.jpg|
File:Apsidal stupa at Thotlakonda Monastic Complex.JPG|தொட்டலகொண்டா விகாரை வளாகம்
File:Thotlakonda Buddhist Complex in Visakhapatnam in 2024, March 22.jpg|
File:Circular stupa at Thotlakonda Monastic Complex.jpg|


## இதனையும் காணக
* பௌத்த தொல்லியற்களங்கள்
* பௌத்த யாத்திரைத் தலங்கள்

## மேற்கோள்கள்

## வெளி இணைப்புகள்

* Travel Article on Thotlakonda.
* http://asihyd.ap.nic.in/monuments.html 
*  தொட்டலகொண்டா - காணொளி
*  Placing a 2,000 year old Haramika on a maha stupa
*  Thotlakonda Top # 15 Facts

பகுப்பு:ஆந்திர ஊர்களும் நகரங்களும்
*
பகுப்பு:இந்தியத் தொல்லியற்களங்கள்
பகுப்பு:ஆந்திரப் பிரதேசத்தில் உள்ள தொல்லியல் தளங்கள்
பகுப்பு:பௌத்த யாத்திரைத் தலங்கள்
பகுப்பு:விசாகப்பட்டினம் மாவட்டம்
பெத்தபுரம்

**பெத்தபுரம்** (**Peddapuram**), தென்னிந்தியாவில் உள்ள ஆந்திரப் பிரதேசம் மாநிலத்தின் கிழக்கு கோதாவரி மாவட்டத்தில் உள்ள நகரம் ஆகும். 
இந்நகரத்திற்கு அருகில் பௌத்த பிக்குகள் தங்கியிருந்த குகைகளை பாண்டவர் குகை என உள்ளூர் மக்கள் அழைக்கின்றனர்.

## புவியியல்
பெத்தபுரம் நகரம்  பாகையில் அமைந்துள்ளது.

## மக்கள் தொகையியல்

2011ம் ஆண்டின் மக்கட்தொகை கணக்கெடுப்பின் படி, இந்நகரத்தின் மக்கள்தொகை 49,477 ஆகும். அதில் ஆண்கள் 24,334 ஆகவும், பெண்கள் 25,143 ஆகவும் உள்ளனர். எழுத்தறிவு 
76.14% ஆகவுள்ளது.

## இதனையும் காண்க
* பௌத்த தொல்லியற்களங்கள்
* பௌத்த யாத்திரைத் தலங்கள்

## மேற்கோள்கள்

பகுப்பு:ஆந்திர ஊர்களும் நகரங்களும்
*
பகுப்பு:இந்தியத் தொல்லியற்களங்கள்
பகுப்பு:ஆந்திரப் பிரதேசத்தில் உள்ள தொல்லியல் தளங்கள்
பகுப்பு:பௌத்த யாத்திரைத் தலங்கள்
பகுப்பு:கிழக்கு கோதாவரி மாவட்டம்
எடித் அலைசு மூல்லர்

**எடித் அலைசு மூல்லர்** *(Edith Alice Müller)* (5 பிப்ரவரி 1918 – 24 ஜூலை 1995) ஒரு சுவீடன் வானியலாளரும் கணிதவியலாளரும் ஆவார்.

மூல்லர் மாட்ரிடுவில் பிறந்தார். மாட்ரிடு செருமன் பள்ளியில் படித்தார். பின்னர் ஈடிஎச் சூரிச்சில் படித்தார்.  இவர் சூரிச் பல்கலைக்கழகத்தில் 1943 இல் கணிதவியலில் முனைவர் பட்டம் பெற்றார். இவரது முனைவர் பட்ட ஆய்வுரை "Application of Group Theory and Structural Analysis to the Moorish Adornments of the Alhambra in Granada" என்பதாகும். இசுலாமிய வடிவமைப்பு புத்தியல் அறிவியல் தொழில்நுட்பத்தில் இடமில்லை எனக் கருதிய அந்தக் காலத்தில் இந்த ஆய்வு இசுலாமிய வடிவியல் பாணிகளப் பயன்படுத்தும் அரிய பகுதயாக அமைந்தது; ஆனால் இவரது ஆய்வு 1980 கள் வரை கலை வரலாற்ரில் சுட்டப்படாமலே இருந்தது.

பின்னர் ஈடிஎச் சூரிச்சில் படித்தார்.  இவர் சூரிச் பல்கலைக்கழகத்தில் 1943 இல் கணிதவியலில் முனைவர் பட்டம் பெற்றார். இவரது முனைவர் பட்ட ஆய்வுரை "கிரேனடாவில் அமைந்த அல்காம்பிரா நகர மூரிழ்சு கவிகட்டிட்துக்கு குலக்கோட்பட்டையும் கட்டமைப்பு பகுப்பாய்வு முறையையும் பயன்படுத்தல் (Application of Group Theory and Structural Analysis to the Moorish Adornments of the Alhambra in Granada)" என்பதாகும். இசுலாமிய வடிவமைப்பு புத்தியல் அறிவியல் தொழில்நுட்பத்தில் இடமில்லை எனக் கருதிய அந்தக் காலத்தில் இந்த ஆய்வு இசுலாமிய வடிவியல் பாணிகளைப் பயன்படுத்தும் அரிய பகுதியாக அமைந்தது; ஆனால் இவரது ஆய்வு 1980 கள் வரை கலை வரலாற்றில் சுட்டப்படாமலே இருந்தது.

இவர் 1946 முதல் 1951 வரை சூரிச் வான்காணகங்களிலும் 1952 முதல் 1954 வரை மிச்சிகான் பல்கலைக்கழகத்திலும் 1955 முதல் 1962 வரை பேசல் பல்கலைக்கழகத்திலும் பல ஆய்வு இருக்கைகளில் பதவி வகித்தார். பின்னர் இவர் நியூசாட்டல் பல்கலைக்க்ழகத்தில் 1962 இல் உதவிப் பேராசிரியராகச் சேர்ந்தார்.  இவர் 1972 ஜெனிவா பல்கலைக்கழகத்தில் பேராசிரியர் ஆனார்.

இவர் முதன்மையாகச் சூரிய இயற்பியலில் ஆய்வுகள் மேற்கொண்டார். இவர் பன்னாட்டு வானியல் ஒன்றியத்தில் 1976 முதல் 1979 வரை பொதுச் செயலாளராக இருந்தார். இப்பதவியை வகித்த முதல் பெண்மணி இவரே ஆவார்.

## குறிப்புகள்

## நூல்தொகை
**Remembering Edith Alice Müller*, eds. Immo Appenzeller et al.  (Astrophysics and Space Science Library, Volume 222), Dordrecht: Springer, 1998.
*Chmielewski, Yves (1998): "Edith Alice Müller (1918–1995). Short biography", in: *Remembering Edith Alice Müller*, eds. Immo Appenzeller et al., Springer, 1998, pp.&nbsp;6–8.
*Chorbachi, W. K. (1989): "In the tower of babel: beyond symmetry in Islamic design",  *[[Computers and Mathematics with Applications]]*, Volume 17, Issues 4–6, 1989, pp.&nbsp;751–789, , .
*Riedtmann, Christine: "Wege von Frauen: Mathematikerinnen in der Schweiz " [Paths of female/women mathematicians in Switzerland] (in German), European Women in Mathematics, August 31, 2010, p.&nbsp;12.

பகுப்பு:சுவீடன் வானியலாளர்கள்
பகுப்பு:சுவீடன் பெண் அறிவியலாளர்கள்
பகுப்பு:பெண் வானியலாளர்கள்
பகுப்பு:பெண் கணிதவியலாளர்கள்
பகுப்பு:1918 பிறப்புகள்
பகுப்பு:1995 இறப்புகள்
கிறித்தி ஏ. திரெமாண்டி

**கிறித்தி ஏ. திரெமாண்டி** *(Christy A. Tremonti)* ஓர் அமெரிக்க நோக்கீட்டு வானியலாளர் ஆவார். இவர் மாடிசனில் அமைந்த விசுகான்சின் பல்கலைக்கழகத்தின் வானியல் துறையின் புல உறுப்பினராக உள்ளார். இவர் 2005 இல் அரிசோனா பல்கலைக்கழகத்தில் இருந்தபோது அபுள் ஆய்வுநல்கையைப் பெற்றுள்ளார். இவர் 1994 இல் தன் இளமறிவியல் பட்டத்தைக் கால்கேட் பல்கலைக்கழகத்தில் பெற்றார். இவர் தம் முனைவர் பட்ட்த்தை  ஜான் ஆப்கின்சு பல்கலைக்கழகத்தில் 2003 இல் பெற்றுள்ளார்.  இவரது முனைவர் பட்ட ஆய்வுரை "தாழ் செம்பெயர்ச்சி விண்மீன்கள் உருவாகும் பால்வெளிகளின் இயற்பியல் பண்புகள்: விண்வெளி புற ஊதா,  20,000 SDSS கதிர்நிரல்களில் இருந்து பெறும் பார்வைகள்" என்பதாகும். இந்த ஆய்வின் மேற்பார்வையாளர் முனைவர் திமோத்தி எம். கெக்மன் ஆவார்.

இவரது ஆர்வம் விண்மீன் உருவாக்கம் நிகழும் பால்வெளிகள்,செயல் முனைவு மிக்க பால்வெளிக் கருக்கள், பால்வெளிக் காற்றுகள், பால்வெளிகளின் இணைவுகள் உள்ளடங்க, பால்வெளி உருவாக்கத்திலும் படிமலர்ச்சியிலும் அமைகிறது இவர் கதிர்நிரலியலிலும் தரவௌகள் திரட்டலிலும் ஆர்வம் கொண்டுள்ளார் இவர் சுலோவான் இலக்கவியல் வானளக்கைத் திட்ட உறுப்பினரும் ஆவார்.

இவர் வானியல் இதழிலும் வானியற்பியல் இதழிலும் அரசு வானியல் கழக மாதவாரி அறிவிப்புகளிலும் 60 க்கும் மேற்பட்ட ஆய்வுக் கட்டுரைகளை எழுதியுள்ளார்.  இவரது கட்டுரைகள் முழுமையாக arXiv.org எனும் இணையதளத்தில் காணலாம்.  பெரும்பாலான அறிவியலாளர்களைப் போலவெ இவர் உலகெங்கணும் உள்ள 150 க்கும் மேற்பட்ட இணயாசிரியர்களுடன் இணைந்து தன் கட்டுரைகளை வெளியிட்டுள்ளார். அடிக்கடி இவர் இணைந்தெழுதும் சில இணையாசிரியர்களில் திமோத்தி எம். கெக்மனும் அரோன் வி. பிரிக்மனும் டொனால்டு பி. சுனீடரும் அடங்குவர். சுக்கோபசு அறிவிப்பின்படி, இவரது கட்டுரைகளின் பரவலான மேற்கோள் சுட்டெண் 2015 மார்ச்சில் 44 ஆகும்.

மேற்கோள் சுட்டெண்ணில் 2015 மார்ச்சு 15 இன்படி இவர் சுலோவான் இலக்கவியல் வானளக்கை சார்ந்த அண்மைக் கால ஆய்வுக் கட்டுரைகளில் மூன்றாமவராக உள்ளார்.  இவற்றில் இவர் முதல் ஆசிரியராக அமையும் மிகவும் அடிக்கடி சுட்டப்படும் ஆய்வுக் கட்டுரை, "பொருண்மை-பொன்மத்தன்மை உறவின் தோற்றம்: சுலோவான் இலக்கவியல் வானளக்கையில் 53,000 விண்மீன் உருவாக்கப் பால்வெளிகளின் ஆய்வு சார்ந்து (The origin of the mass-metallicity relation: Insights from 53,000 star-forming galaxies in the Sloan Digital Sky Survey)" என்பதாகும்.  இவர்தான் முதன்முதலில் சுலோவான் இலக்கவியல் வானளக்கையில் அதன் புள்ளியியல் திறமையைப் பால்வெளிப் படிமலர்ச்சி ஆய்வுகளில் பயன்படுத்தியவர் ஆவார்.

முனைவர் திரெமாண்டி பன்னாட்டு வானியல் ஒன்றியத்தின் உறுப்பினர் ஆவார்.

## மேற்கோள்கள்

## வெளி இணைப்புகள்
*Sloan Digital Sky Survey III, http://www.sdss3.org/
*Image of Christy A. Tremonti, http://www.astro.wisc.edu/img/sized/assets/people/people_tremonti_christy_187_231_cy.png 

பகுப்பு:வாழும் மக்கள்
பகுப்பு:அமெரிக்கப் பெண் அறிவியலாளர்கள்
பகுப்பு:பெண் வானியலாளர்கள்
பகுப்பு:அமெரிக்க வானியலாளர்கள்
பகுப்பு:ஜான்ஸ் ஹாப்கின்ஸ் பல்கலைக்கழக முன்னாள் மாணவர்கள்
பகுப்பு:அரிசோனா பல்கலைக்கழக முன்னாள் மாணவர்கள்
ஆயிரங்காலத்துப் பயிர்

**ஆயிரங்காலத்துப் பயிர்** என்பது 1963 ஆவது ஆண்டில் வெளியான ஒரு தமிழ்த் திரைப்படமாகும். டி. எஸ். துரைராஜ் இயக்கிய இத்திரைப்படத்தில் காகா இராதாகிருஷ்ணன், இராதா பாய், *வைரம்* கிருஷ்ணமூர்த்தி ஆகியோர் முக்கிய வேடங்களில் நடித்திருந்தனர்.

## நடிகர்கள்
நடிகர்கள் பட்டியலானது *திரைக்களஞ்சியம் பகுதி 2* புத்தகத்தின்படி தரப்பட்டுள்ளது.

;நடிகர்கள்
*காகா இராதாகிருஷ்ணன்
**வைரம்* கிருஷ்ணமூர்த்தி
*என். கண்ணன்
*நாஞ்சில் நடராசன்
*டி. எம். கண்ணப்பன்
*எம். சுப்பராமன்

;நடிகைகள்
*இராதா பாய்
*கே. ஜி. சாந்தி
*பி. லீலா
*நிர்மலா தேவி

## தயாரிப்பு

## பாடல்கள்
இத்திரைப்படத்திற்கு எஸ். எம். சுப்பையா நாயுடு இசையமைத்திருந்தார். பாடல்களைக் கவிஞர் கண்ணதாசன், சிதம்பரம் சுந்தரம் பிள்ளை ஆகியோர் எழுதியிருந்தனர்.

## மேற்கோள்கள்

பகுப்பு:1963 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எஸ். எம். சுப்பையா நாயுடு இசையமைத்த திரைப்படங்கள்
சந்திரஹாரம்

***சந்திரஹாரம்*** (Chandraharam) 1954 ஆம் ஆண்டு வெளியான ஒரு இந்திய தமிழ்த் திரைப்படமாகும். தமிழ், தெலுங்கு ஆகிய இரு மொழிகளிலும் தயாரிக்கப்பட்ட இத்திரைப்படத்தை, கமலாகர காமேஸ்வர ராவ் இயக்கியிருந்தார். என். டி. ராமராவ், சாவித்திரி, ஸ்ரீரஞ்சனி, எஸ். வி. ரங்கராவ், ரேலங்கி, சூரியகாந்தம், ருஷ்யேந்திரமணி ஆகியோர் நடித்திருந்தனர். பிங்கலி நாகேந்திர ராவ் எழுதிய கதைக்கு தஞ்சை ராமையாதாஸ் வசனம் எழுதியதோடு பாடல்களையும் இயற்றினார். கண்டசாலா இசையமைத்தார்.

## மேற்கோள்கள்

## வெளி இணைப்புகள்
*
* Chandraharam songs at Raaga.com

பகுப்பு:1954 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
காளசமுத்திரம் ஊராட்சி (சின்னசேலம்)

**காளசமுத்திரம் ஊராட்சி** இந்தியா, தமிழ்நாடு, கள்ளக்குறிச்சி மாவட்டம், சின்னசேலம் வட்டம், சிதம்பரம் தேசிய நெடுஞ்சாலைக்கு வடக்கேயும், சின்னசேலம் நகரத்தில் இருந்து 6 கிலோமீட்டரில் அமைந்துள்ளது. இக்கிராமத்திலிருந்து 93 கி.மீ. தொலைவில் விழுப்புரம் நகரமும், 22 கி.மீ. தொலைவில் கள்ளக்குறிச்சியும் 82 கி.மீ. தொலைவில் சேலம் நகரமும் உள்ளது.

## பொதுத் தகவல்கள்

= கோவில்கள் மற்றும் திருவிழாக்கள் =
இவ்வூரில் மிகவும் பிரசித்தியாக 3 தேர் திருவிழாக்கள் கொண்டாடப்படுகிறது. 

* ஸ்ரீ கௌமாரியம்மன் கோவில் தேர் மற்றும் தீமிதி திருவிழா. (ஆடி மாதம்)
* ஸ்ரீ காளியம்மன் தேர் திருவிழா (வைகாசி மாதம்)
* ஸ்ரீ மாரியம்மன் கோவில் தேர் திருவிழா (காலனி தெரு)

காளசமுத்திரம் கிராமத்தில் இந்து அறநிலையத்துறை கட்டுப்பாட்டில் உள்ள ஊர் பொது கோவில்களும், சில சமூகத்தின் குலதெய்வ கோவில்களும் காணப்படுகின்றது,

= இந்து அறநிலைய துறை கட்டுப்பாட்டில் உள்ள கோவில்கள் =
* ஸ்ரீ வரதராஜ பெருமாள், மாரி அம்மன் கோவில்
* ஸ்ரீ பிடாரியம்மன் கோவில்
இந்த கோவில்களுக்கு பல ஏக்கர் மானியங்கள் (நிலங்கள்) உள்ளது.

= ஊர் பொது கோவில்கள் =
* ஓம் சக்தி கோவில்
* பேச்சியம்மன், மயான காளியம்மன் கோவில்
* சிவன் கோவில்
* அருள்மிகு செல்லியம்மன் கோவில் (ஏரிக்கரை)
* அருள்மிகு ஏரிக்கரை ஐயனார், கருப்பையா சுவாமி கோவில்
* அருள்மிகு மாரியம்மன் கோவில் (காலனி தெரு)

= குலதெய்வ கோவில்கள் =
குலதெய்வ கோவில்கள் என்பது குலதெய்வ வழிபாடு செய்பவர்களால் இந்த கோவில்கள் கட்டப்பட்டது, குலதெய்வ அன்பர்களால் இந்த கோவில்கள் நிர்வகிக்கப்படுகிறது.
* அருள்மிகு ஸ்ரீ காளியம்மன் கோவில்
* அருள்மிகு ஸ்ரீ கருப்பையா கோவில்
* அருள்மிகு ஸ்ரீ நாங்கூர் ஐயனார் கோவில்
* அருள்மிகு கோமதுறை சுவாமி கோவில்
* அரசமர தோப்பு பிள்ளையார் கோவில் (2 உள்ளது)
* மேற்குத்தெரு பிள்ளையார் கோவில்

= மேற்கோள்கள் =

பகுப்பு:கள்ளக்குறிச்சி மாவட்டத்திலுள்ள கிராமங்கள்
பவிகொண்டா

**பவிகொண்டா பௌத்த வளாகம்** (**Bavikonda Buddhist Complex**) இந்தியாவின் ஆந்திரப் பிரதேச மாநிலத்தின் விசாகப்பட்டினம் நகரத்திலிருந்து 16 கி.மீ. தொலைவில் உள்ள  மலையில் உள்ளது.
தெலுங்கு மொழியில் பவிகொண்டா என்பதற்கு கிணறுகளின் மலை எனப் பொருளாகும். இங்குள்ள மலையில் மழை நீர் சேமிக்க கிணறுகள் தோண்டப்பட்டுள்ளது.

பவிகொண்ட பௌத்த விகாரை கிமு மூன்றாம் நூற்றாண்டில் நிறுவப்பட்டதாகும். பவிகொண்டா பௌத்த தொல்லியல் களத்தை, ஆந்திரப் பிரதேச அரசு அகழாய்வு செய்த போது கிடைத்த தொல்பொருட்கள்:
*கலசத்தில் சேகரிகப்பட்ட எலும்புத்துண்டுகள் (புத்தரின் எலும்புத் துண்டுகள் எனக் கருதப்படுகிறது.), 
*கல்வெட்டுக்கள்,
*மட்பாண்டங்கள், 
*பேழைகள்,
*ஓடுகள்,
*செங்கற்கள்,
*நாணயங்கள் முதலியன.

பவிகொண்டா அருகில் பிற பௌத்த தொல்லியல் களங்களான தொட்டலகொண்டா மற்றும் பவுரல்லகொண்டா உள்ளது.   
 
## பவிகொண்டா பௌத்த வளாகத்தின் காட்சிகள்

File:Bavikonda stupas.JPG|பவிகொண்டா தூபிகள்
File:A stone stupa at Bavikonda, Visakhapatnam.jpg|கற்தூபி 
File:Stupa at Bavikonda Visakhapatnam.jpg|தூபி
File:Bavikonda Mahastupa Visakhapatnam AP.jpg|பெரும் தூபி 
File:Walls of Apsidal stupa at Bavikonda, Visakhapatnam.jpg| தூபியின் சுவர்கள்
File:Votive Stupa at Bavikonda Visakhapatnam.jpg|தூபியின் அரைகோள வடிவ சுவர்கள் 
File:Vihara at Bavikonda Visakhapatnam.jpg|விகாரை 
File:Votive stupas at Bavikonda, Visakhapatnam.jpg|தூபிகள் 
File:View at Bavikonda in Visakhapatnam.jpg|பவிகொண்டாவின் காட்சி 
File:Bricks on a votive stupa at Bavikonda.jpg|தூபியின் செங்கற்சுவர்கள்


## இதனையும் காணக
* பௌத்த தொல்லியற்களங்கள்
* பௌத்த யாத்திரைத் தலங்கள்

## மேற்கோள்கள்

## வெளி இணைப்புகள்

*    பவிகொண்டா தூபிகளின் காணொளி

பகுப்பு:விசாகப்பட்டினம் மாவட்டம்
பகுப்பு:ஆந்திர ஊர்களும் நகரங்களும்
*
பகுப்பு:இந்தியத் தொல்லியற்களங்கள்
பகுப்பு:ஆந்திரப் பிரதேசத்தில் உள்ள தொல்லியல் தளங்கள்
பகுப்பு:பௌத்த யாத்திரைத் தலங்கள்
எலைன் எம். சாடிலர்

**எலைன் சாடிலர்** *(Elaine Sadler)* ஓர் ஆத்திரேலிய வானியற்பியலாளர் ஆவார். இவர் சிட்னி பல்கலைக்கழகத்தின் இயற்பியல் பள்ளியின் வானியற்பியல் துறையின் பேராசிரியர் ஆவார். இவர் CAASTRO (ARC Centre of Excellence for All-Sky Astrophysics) மையத்தின் இயக்குநரும் ஆவார். இவர் 2010 இல் ஆத்திரேலிய அறிவியல் கல்விக்கழகத்தின் ஆய்வுறுப்பினாராகத் தேர்வானார். இவர் பன்னாட்டு வானியல் ஒன்றியத்தின் உறுப்பினரும் ஆவார். இவர் 150 ஆய்வுத்தாளகளை வெளியிட்டுள்ளார்.

## வாழ்க்கை
இவர் தன் எட்டாம் அகவையில் இருந்தே வானியலில் ஆர்வத்தோடு திகழ்ந்துள்ளார். இவர் அப்போது பெற்ற புடவி, தொலைநோக்கிகளின் புகைப்படங்கள் நிறைந்த நூலால்  இந்த ஆர்வம் தோன்றியுள்ளது. இவர அதுமுதலே பெரிய சிக்கல்களைப் பற்றிச் சிந்திக்கலானார். இவர் தன் பதினொன்றாம் அகவையில் இங்கிலாந்து, கில்டுபோர்டு பயில்நிலை வானியல் கழகத்தில் உறுப்பினர் ஆனார். இவ்ரே அக்கழக மிக இளமையான உறுப்பினராக விளங்கினார்.

இவர் குவீன்சுலாந்து பல்கலைக்கழகத்தில் படித்து இயற்பியலில் இளவல் பட்டம் பெற்றார். இவர் தன் முனைவர் பட்டத்தை ஆத்திரேலியத் தேசிய பல்கலைக்கழகத்தில் பெற்றார். in 1983. பட்டப்படிப்பு முடிந்ததும், ஐரோப்பியத் தெற்கத்திய வான்காணகத்திலும் கிட்பீக் தேசிய வான்காணகத்திலும் பணிபுரிந்துப் பின்னர் ஆத்திரேலிய வானியல் நோக்கீட்டகத்துக்கு மாறியுள்ளார். இவர் 1993 இல் சிட்னி பல்கலைக்கழகத்தில் சேர்ந்து பணிபுரியலானார். இவர் ஆத்திரேலிய ஆராய்ச்சி மன்றத்தின் மூன்று ஆய்வுநல்கைகளைப் பெற்றதால், இவர் விரிந்து பரந்த அளவில் ஆய்வுத் திட்டங்களை மேற்கொள்ள முடிந்தது. இவர் தன் குழுவின் ஒத்துழைப்போடு, சிட்னி பல்கலைக்கழகத்தின் மொலாங்கிலோ கதிர்வீச்சுத் தொலைநோக்கியைப் பயன்படுத்தி தென் அரைவான்கோளம் முழுமைக்குமான விண்மீன்களின் கதிர்வீச்சு வரைபட அட்டவணையை உருவாக்கியுள்ளார். இந்த அட்டவணை பன்னாட்டு அளவில் பல வானியலாளர்களால் பயன்படுத்தப்படுகிறது.

இவர் 2010 இல் ஆத்திரேலிய அறிவியல் கல்விக்கழகத்துக்குத் தேர்வு செய்யப்பட்டார். இக்கழகம் இவரை உலக முன்னோடி ஆராய்ச்சியாளராக விவரிக்கிறது.

இவர் CAASTROவின் இயக்குநராக, அதன் ஏழு பல்கலைக்கழகங்களில் உள்ள 100 அறிவியலாளர். 40 ஆராய்ச்சி மாணவர் ஆகியோரை மேற்பார்வை இடுகிறார். இவற்ரில் சிட்னி பல்கலைக்கழகம், ஆத்திரேலியத் தேசியப் பல்கலைக்கழகம், கர்ட்டின் பல்கலைக்கழகம், மெல்பர்ன் பல்கலைக்கழகம், குவீன்சுலாந்து பல்கலைக்கழகம், சுவின்பர்ன் தொழில்நுட்பப் பல்கலைக்கழகம், மேற்கு ஆத்திரேலியப் பல்கலைக்கழகம் ஆகியவை அடங்கும். மேலும் இந்த ஆய்வு வலையில் 11 ஆத்திரேலிய, கடல்கடந்த நிறுவனங்களும் உள்ளன.

இவரது ஆய்வுக்குழு 2015 ஜூலையில் 5 பில்லியன் அகவையுடைய பழம்பால்வெளி ஒன்றைக் கண்டுபிடித்தது.இதற்கு CSIRO வின் ஆத்திரேலிய SKA தடங்காணி பயன்படுத்தப்பட்டது.

இவரது முதன்மையான ஆய்வுப் புலங்களாக பால்வெளி உருவாக்கமும் படிமலர்ச்சியும் முனைவான பால்வெளிக் கருவும் ஆகும்.

## மேற்கோள்கள்

பகுப்பு:வாழும் மக்கள்
பகுப்பு:ஆத்திரேலிய வானியற்பியலாளர்கள்
பகுப்பு:பெண் வானியலாளர்கள்
பகுப்பு:பெண் வானியற்பியலாளர்கள்
பகுப்பு:ஆத்திரேலிய வானியலாளர்கள்
பகுப்பு:ஆத்திரேலியப் பெண் அறிவியலாளர்கள்
இந்தியப் பெண்கள் துடுப்பாட்ட அணி

**இந்தியப்பெண்கள் துடுப்பாட்ட அணி ( India women's national cricket team) என்பது**  இந்தியாவைத் துடுப்பாட்ட போட்டிகளில் பெண்கள் பிரிவில் பிரதிநிதித்துவப்படுத்தும் அணியாகும். இது இந்தியத் துடுப்பாட்டக் கட்டுப்பாடு வாரியத்தால் தேர்ந்தெடுக்கப்படுகிறது. இந்தியா 1976 இல் மேற்கிந்தியத்தீவுகள் துடுப்பாட்ட அணிக்கு எதிராக தனது முதல் தேர்வுத் துடுப்பாட்டப் போட்டியில் விளையாடியது. 1978 துடுப்பாட்ட உலகக்கிண்ணம் போட்டின் போது தனது ஒருநாள் பன்னாட்டுத் துடுப்பாட்டத்தில் விளையாடியது. இந்த அணி இரு முறைகள் துடுப்பாட்ட உலகக்கிண்ணப் போட்டியின் இறுதிச் சுற்றில் தோல்விகண்டுள்ளது. ஒரு முறை ஆத்திரேலியத் துடுப்பாட்ட அணிக்கு எதிராகவும், ஒரு முறை இங்கிலாந்து துடுப்பாட்ட அணிக்கு எதிராகவும் தோல்வி கண்டுள்ளது. 

## தற்போதைய அணி விவரம்

## [[துடுப்பாட்ட உலகக்கிண்ணம்]]

## சான்றுகள்


பகுப்பு:பெண்கள் துடுப்பாட்ட அணிகள்
ராதிகா ராமசாமி

**ராதிகா ராமசாமி,** ஓர் இந்திய காட்டுயிர் ஒளிப்படக்கலைஞராவார். அனைத்துலக ஏற்புபெற்ற இந்தியாவின் முதல் பெண் காட்டுயிர் ஒளிப்படக் கலைஞராவார். இவர் புது தில்லியில் வசித்துவரும் இவர், சார்பிலா ஒளிப்படக்கலைஞராவார்.

## வாழ்க்கை வரலாறு

தேனி அருகே உள்ள வெங்கடாச்சலபுரம் என்ற ஊரில் பிறந்தார். திருமணத்திற்குப் பின் 1999 முதல் புது தில்லியில் வசித்து வருகிறார். இவர் கணினியியலில் பொறியியல் பட்டமும், முதுகலை வணிக மேலாண்மைப் பட்டமும் பெற்று மென்பொருள் பொறியாளராக இருந்து பின்னர் முழுநேர சார்பிலா ஒளிப்படக் கலைஞராக மாறினார்.

## செயல்பாடுகள்
ஆரம்பத்தில் தனது மாமா வாங்கித் தந்த ஒளிப்படக் கருவியில், பொழுதுபோக்காக மரங்களையும் மலர்களையும் எடுக்கத் தொடங்கிப் பின்னர், 2003 இல் பரத்பூர் இராஜஸ்தானில் உள்ள யுனெஸ்கோ பாரம்பரியக் களமான கேவலாதேவ் தேசியப் பூங்காவில் பறவைகளை முதன்முதலாக ஒளிப்படம் எடுக்கத் தொடங்கினார். தொடக்கக்காலத்தில் நேர்த்தியான படங்களாக எடுக்காவிட்டாலும் பறவைகளின் குணாதிசயங்களைக் காட்சிப்படுத்தினார். ஒக்லா பறவைகள் சரணாலயத்திற்கு அடிக்கடி சென்று கவனிக்கத் தொடங்கி பின்னர் இந்தியா, கென்யா, தன்சானியா நாடுகள் உட்பட பல நாடுகளுக்குச் சென்று பறவைகளைப் புகைப்படம் எடுக்கத் தொடங்கினார்.

2005 இல் தூய்மை கங்கைத் திட்டதிற்கு இவரது கானுயிர்ப் படங்கள் புது தில்லியிலுள்ள இந்திய சர்வதேச மையத்தில் காட்சிக்கு வைக்கப்பட்டன. 2007 இல் ஜவகர்லால் நேரு பல்கலைக்கழகத்தின் ஆண்டு மலரில் இவரின் பறவை ஒளிப்படம் வெளிவந்தது. *பேர்ட்ஸ் ஆப் இந்தியா* என்ற அமைப்பு 2008 ஆம் ஆண்டு சிறந்த 20 ஒளிப்படக் கலைஞர்களுள் ஒருவராக இவரைத் தேர்வு செய்தது. இவர் இந்திய ஒளிப்படக்கலைச் சங்கத்தின் நிறுவன உறுப்பினராகவும், நிக்கான் தொழிற்சேவை அமைப்பின் உறுப்பினராகவும் உள்ளார். வனவிலங்கு தொடர்பான ஒளிப்படக் கண்காட்சிகள், பயிற்சி வகுப்புகள் போன்ற செயல்பாடுகளில் ஈடுபட்டுள்ளார் 2015 மார்ச் 20 இல் மத்திய தகவல் மற்றும் ஒளிபரப்புத்துறை நடத்திய தேசிய ஒளிப்படக்கலை விருது விழாவின் நடுவராக இருந்தார். 2016 இல் இத்தாலியில் சியேனா அனைத்துலகப் பட விருது நிகழ்வின் நடுவராகவும் இருந்துள்ளார். பல சர்வதேசப் புகைப்பட விழாக்களில் பங்கெடுத்தும் நடுவராகவும் இருந்துள்ளார்.

## வெளியீடுகள்
* 2010 இல் தனது முதல் படப் புத்தகமான *பேர்ட் போட்டோகிராபி*யை வெளியிட்டார்.
* 2014 இல் *தி பெஸ்ட் ஒயில்ட்லைப் மொமென்ட்* என்ற தனது புத்தகத்தை வெளியிட்டார்.

## விருதுகள்
* 2009: முதல் பெண் வனவிலங்கு ஒளிப்படக்கலைஞர் என்று தூர்தர்ஷன் அங்கீகாரம் வழங்கியது.
* 2015: இன்ஸ்பைரிங் ஐகான் விருது, சத்யபாமா ப‌ல்கலைக்கழகம், சென்னை
* 2015: சர்வதேச ஒளிப்படக்கருவி திருவிழா(ICF) விருது,  வனவிலங்குப் புகைப்படங்களுக்கு.

## மேற்கோள்கள்

பகுப்பு:வாழும் மக்கள்
பகுப்பு:தேனி மாவட்ட மக்கள்
பகுப்பு:இந்தியப் புகைப்படக்கலைஞர்கள்
பிரேமாவதி மனம்பேரி

**பிரேமாவதி மனம்பேரி** (*Premawathi Manamperi*, 1949&ndash;1971) என்பவர் இலங்கையின் தென்பகுதியில் உள்ள கதிர்காமத்தைச் சேர்ந்த அழகியும், இடதுசாரிப் போராளியும் ஆவார். இவர் 1971 ஆம் ஆண்டில் நடந்த மக்கள் விடுதலை முன்னணி கிளர்ச்சியின் போது இலங்கை இராணுவத்தினரால் பாலியல் வதைக்கு உட்படுத்தப்பட்டு சுட்டுக் கொல்லப்பட்டார்.

## ஆரம்ப வாழ்க்கை
பிரேமாவதி 10 பேர் கொண்ட சிங்களக் குடும்பம் ஒன்றில் மூத்தவராக 1949 ஆம் ஆண்டில் பிறந்தார். பத்தாம் வகுப்பு வரை கல்வி பயின்ற இவர் பௌத்த  பாடசாலை ஒன்றில் குழந்தைகளுக்கு  பௌத்தம் கற்பிக்கும் ஆசிரியையாகப் பணியாற்றினார். 1969 இல் கதிர்காமத்தில் நடந்த புதுவருட கிராம அழகிப் போட்டியில் கலந்து கொண்டு இரண்டாவதாகவும், பின்னர் 1970 மீண்டும் கலந்து கொண்டு முதலாவதாகவும் வந்தார்.

## கிளர்ச்சி
மனம்பேரி  மக்கள் விடுதலை முன்னணியில் இணைந்து, அவ்வியக்கத்திற்கு சீருடைகள் தைத்துக் கொடுத்து உதவி செய்து வந்தார். 1971 ஏப்ரலில் தென்னிலங்கையில் இடம்பெற்ற ஜேவிபி கிளர்ச்சியின் போது, கதிர்காமம் முக்கிய நகரமாக செயற்பட்டது. ஏப்ரல் 16 இல் இலங்கைத் தரைப்படை இக்கிளர்ச்சியை அடக்கி, நகரை தமது கட்டுப்பாட்டில் கொண்டு வந்தது. இளைஞர்கள் பலர் காட்டினுள் தப்பி ஓடினர். பிரேமாவதி உட்பட சில பெண்கள் போராளிகளுக்கு உதவி செய்ததாகக் குற்றம் சாட்டப்பட்டு இராணுவத்தினரால் கைது செய்யப்பட்டனர்.

இராணுவத்தினரால் கைது செய்யப்பட்ட பிரேமாவதி இரவு முழுவதும் பாலியல் வன்முறைக்குட்படுத்தப்பட்டு சித்திரவதைக்குள்ளாக்கப்பட்டார். பின்னர் அவரை நிர்வாணமாக்கிய இராணுவத்தினர் கதிர்காமம் புனித நகரின் வீதிகளில் நிர்வாணமாக இழுத்து வந்து, பொது மக்கள் முன்னிலையில் துன்புறுத்தப்பட்டு, அஞ்சலகம் ஒன்றின் முன்னால் அவரை சுட்டு தீ வைத்து விட்டு அகன்றனர். பின்னர் மீண்டும் திரும்பி வந்து சுட்டுக் கொன்றனர். மனம்பேரி இறுதியில் தலையில் சூட்டுக் காயம் பட்டு இறந்தார்.

பிரேமாவதியைக் கொலை செய்த குற்றத்திற்காக லெப்டினண்ட் ஏ. விஜயசூரிய, அமரதாச இரத்திநாயக்கா இருவரும் நீதிமன்றில் நிறுத்தப்பட்டு குற்றவாளிகளாகக் காணப்பட்டனர். இருவருக்கும் 16 ஆண்டுகள் கடூழியச் சிறைத்தண்டனை விதிக்கப்பட்டது. 1988 ஆம் ஆண்டில் லெப்டினண்ட் விஜயசூரியா மாத்தறையில் வைத்து மக்கள் விடுதலை முன்னணியினரால் கொல்லப்பட்டார்.

### 1977 தேர்தல்
பிரேமாவதியின் கொலை தேசிய அளவில் பெரும் தாக்கத்தை ஏற்படுத்தியது. இப்பிரச்சினை 1977 நாடாளுமன்றத் தேர்தலில் அன்றைய சிறிமாவோ பண்டாரநாயக்காவின் அரசுக்கு எதிரான பிரசாரமாக ஐதேக வேட்பாளர் ஜே. ஆர். ஜெயவர்தனவினால் முன்னெடுக்கப்பட்டது.

## திரைப்படம்
பிரேமாவதி மனம்பேரியின் கதை 2001 ஆம் ஆண்டில் திரைப்படமாக எடுக்கப்பட்டது. இதில் சங்கீதா வீரரத்தினா பிரேமாவதியாக நடித்தார்.

## மேலதிக வாசிப்பிற்கு
*
*

## மேற்கோள்கள்

பகுப்பு:1951 பிறப்புகள்
பகுப்பு:1971 இறப்புகள்
பகுப்பு:இலங்கை இராணுவத்தினரின் படுகொலைகள்
பகுப்பு:மக்கள் விடுதலை முன்னணி
பகுப்பு:இலங்கைப் பெண்கள்
பகுப்பு:இலங்கையில் பெண்களுக்கு எதிரான வன்முறைகள்
முடச்சிக்காடு

**முடச்சிக்காடு** தஞ்சாவூர் மாவட்டத்தின் பேராவூரணி வட்டத்தில் அமைந்துள்ள கிராமம் ஆகும். 
alt=முடச்சிக்காடு|thumb|முடச்சிக்காடு
முடச்சிக்காடு காவிரி ஆற்றின் கடைமடைப்பகுதியில் அமைந்துள்ளது. முடச்சிக்காடு முழுக்க விவசாயத்தை அடிப்படையாகக் கொண்ட கிராமம் முடச்சிக்காடு. முடச்சிக்காடு கிராமத்தின் மூன்று எல்லைகளிலும் முடச்சிக்காட்டை காக்கும் காவல் தெய்வங்கள் உள்ளன. பேராவூரணியில் இருந்து சேதுபாவாசத்திரம் செல்லும் வழியில் 4 கிலோ மீட்டர் தொலைவில் முடச்சிக்காடு அமைந்துள்ளது. இங்கு ஊராட்சி ஒன்றிய தொடக்கப்பள்ளியும், ஓர் அரசு கலைக்கல்லூரியும் அமைந்துள்ளது. முடச்சிக்காட்டில் வடக்கு எல்லையில் அருள்மிகு முத்துப்பிடாரி அம்மனும், கிழக்கு எல்லையில் அருள்மிகு அம்மையப்ப அய்யனார் ஆலயமும் தெற்கு எல்லையில் சிவலிங்க்க சித்தி விநாயகரும் அமைந்துள்ளது சிறப்பு.

முடச்சிக்காட்டில் வடக்கு காவிரி ஆற்றின் கிளை ஆறும் மேற்கு எல்லையில் பூனைக்குத்தி ஆறும், தெற்கு எல்லையில் ஊமத்தாநாடு ஏரியும் உடைய நீர் நிலைகள் அமைந்துள்ளது முடச்சிக்காட்டின் நீர் நிலை ஆதாரமாக திகழ்கிறது.
alt=mudachikkadu|thumb|முடச்சிக்காடு சிவலிங்க சித்தி விநாயகர் ஆலயம்

thumb|முடச்சிக்காடு அம்மையப்ப அய்யனார் கோவில் திருவிழா

alt=mudachikkadu|thumb|முடச்சிக்காடு இளைஞர் மன்றம்
alt=mudachikkadu|thumb|முடச்சிக்காடு
alt=mudachikkadu|thumb|முடச்சிக்காடு வேளாண்மைப்பணி
alt=mudachikkadu|thumb|முடச்சிக்காடு அம்மையப்ப அய்யனார் கோவில்

பகுப்பு:தஞ்சாவூர் மாவட்டத்திலுள்ள கிராமங்கள்
வேலுண்டு வினையில்லை

**வேலுண்டு வினையில்லை** என்னும் தமிழ்த் திரைப்படம் 1987 ஆவது ஆண்டில் கே. சங்கர் இயக்கத்தில் வெளியானது. ஓம் முருகா கலையகத்தின் எசு. வள்ளியம்மை தயாரித்த இத்திரைப்படத்தில் விஜயகாந்த், அம்பிகா, எம். என். நம்பியார், ஜெய்கணேஷ் ஆகியோர் முக்கிய வேடங்களில் நடித்திருந்தனர். இத்திரைப்படத்திற்கு எம். எசு. விசுவநாதன் இசையமைத்திருந்தார்.

## நடிகர்கள்
*விஜயகாந்த் 
*அம்பிகா 
*எம். என். நம்பியார் 
*ஜெய்கணேஷ்
*டெல்லி கணேஷ் 
*செந்தில் 
*மதுமோகன்
*ஆர். சங்கரன்
*டைப்பிஸ்ட் கோபு
*வடிவுக்கரசி

## பாடல்கள்
இத்திரைப்படத்திற்கு எம். எசு. விசுவநாதன் இசையமைத்திருந்தார். 

## மேற்கோள்கள்

## வெளியிணைப்புகள்
*  
* 

பகுப்பு:1987 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:விஜயகாந்த் நடித்துள்ள திரைப்படங்கள்
பகுப்பு:அம்பிகா நடித்த திரைப்படங்கள்
பகுப்பு:எம். எஸ். விஸ்வநாதன் இசையமைத்த திரைப்படங்கள்
பகுப்பு:எம். என். நம்பியார் நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:வடிவுக்கரசி நடித்த தமிழ்த் திரைப்படங்கள்
பகுப்பு:ஜெய்கணேஷ் நடித்த திரைப்படங்கள்
ஆத்திரேலிய பெண்கள் துடுப்பாட்ட அணியின் இந்தியச் சுற்றுப்பயணம் 2018

ஆஸ்திரேலிய பெண்கள் துடுப்பாட்ட அணி இந்தியாவில் சுற்றுப்பயணம் மேற்கொண்டு இந்தியப் பெண்கள் துடுப்பாட்ட அணியுடன் மார்ச் 2018 இல் விளையாட உள்ளது.

## [[ஒருநாள் பன்னாட்டுத் துடுப்பாட்டம்]]

### முதல் போட்டி

## சான்றுகள்


பகுப்பு:இந்தியாவில் துடுப்பாட்டம்
வெளிச்சம் (திரைப்படம்)

**வெளிச்சம்** என்பது 1987 ஆவது ஆண்டில் வெளியான ஒரு தமிழ்த் திரைப்படமாகும். சுந்தர் கே. விசயன் இயக்கிய இத்திரைப்படத்தில் கார்த்திக், இரஞ்சனி ஆகியோர் முக்கிய வேடங்களில் நடித்திருந்தனர். இத்திரைப்படத்திற்கு மனோஜ் கியான் இசையமைத்திருந்தார்.

## நடிகர்கள்
*கார்த்திக்
*இரஞ்சனி

## மேற்கோள்கள்

## வெளியிணைப்புகள்

பகுப்பு:1987 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கார்த்திக் நடித்த திரைப்படங்கள்
கரோல் முண்டல்

**கரோல் முண்டல்** *(Carole Mundell)* ஒரு புறப்பால்வெளிப் பேராசிரியரும் பாத் பல்கலைக்கழக இயற்பியல் துறைத்தலைவரும் ஆவார். இவர் நோக்கீட்டு வானியற்பியலாளர் ஆவார். இவரது ஆய்வுப் புலம் அண்டக் கருந்துளைகளும் காமாக் கதிர் வெடிப்புகளும் ஆகும்.

## கல்வி
இவர் 1992 இல் கிளாசுகோ பல்கலைக்கழகத்தில் இயற்பியலிலும் வானியலிலும் இளமறிவியல் பட்டம் பெற்றார். இவர் வானியற்பியலில் முனைவர் பட்டம் பெற மான்செசுட்டர் பல்கலைக்கழகத்துக்குச் சென்றார். அங்கே ஜோதிரல் பேங்க் வான்காணகத்தில் துகள் இயற்பியல், வானியல் மன்றத்தின் ஆய்வுநல்கையை 1997 வரை பெற்றார்.

## ஆராய்ச்சி
இவர் 1997 இல் மேஇலாந்து பல்கலைக்கழகத்தில் சேர்ந்தார். ஈவர் 1999 இல் இலிவர்பூல் ஜான் மூரெசு பல்கலைக்கழகத்தில் அரசு கழக ஆய்வாளராகச் சேர்ந்தார். இவரது ஆய்வு முனைவான பால்வெளிகளின் (பால்வெளி உட்கருக்களின்) இயக்கத்தில் கவனம் குவித்தது. இவர் 2005 இல் இவருக்குப் பெரும்பிரித்தானிய ஆராய்ச்சி மன்ற கல்வி ஆய்வுநல்கை காமாக் கதிர்வெடிப்புக் குழுவை இலிவர்பூல் ஜான் மூரெசு பல்கலைக்கழகத்தில் உருவாக்கி வழிநடத்த வழங்கப்ப்ட்டது. இவர் 2007 இல் பேராசிரியராக அமர்த்தப்பட்டார். இவரது குழு 2007 இல்  காம்மஆக் கதிர் வெடிப்புகளை அளந்ததற்காக அவ்வாண்டின் டைம்சு உயர்கல்வி ஆராய்ச்சித் திட்ட்த்தைப் பெற்றது.

மிக வேகமாகப் பாயும் தாரைகளைப் படம்பிடிக்கும் எந்திரன்வகைத் தொலைநோக்கிகளை உருவாக்கி இவர் காமாக் கதிர் வெடிப்புகளைப் புரிந்துகொள்வதில் முன்னோடிப் பாத்திரம் வகித்தார். இவர் 2011 இல் அரசு கழகத்தின் வுல்ப்சன் தகைமை விருதைக் "கருந்துளை முடுக்கும் வெடிப்புகள், இயங்கியல் புடவி" ஆகியவற்றின் ஆய்வுக்காக வென்றார். இவர் 2012 இல் இலிவர்பூலில் இருந்தபோது,  காமாக் கதிர் வெடிப்புக்குப் பிறகு உருவாகும் ஒளியின் முனைவுறலை அளக்க, RINGO2 தொலைநோக்கியை மற்றவரோடு இணைந்து வடிவமைத்து கட்டியமைத்தார். இந்தத் தொலைநோகி நாசாவின் வேகமான செயற்கைக் கோள்களின் அறிவிப்புகளுக்கு ஏற்ப விரைவாக துலங்லகுமாறு வடிவமைக்கப்பட்டது. இவர் காமாக் கதிர் வெடிப்புகளை அண்டவெளியில் நிகழும் மிக அறுதிம துகள்முடுக்கிகளாக விவரிக்கிறார். மேலும் இவை இயற்பியல் விதிகளை ஓர்வு செய்வதற்கான வாய்ப்புகளைத் தருகின்றபன என்கிறார். இவரது குழு 2014 இல் ஆராய்ச்சி நல்கைக்கான துணைவேந்தரின் விருதைப் பெற்றது.

இவர் 2015 இல் பாத் பல்கலைக்கழகத்தில் சேர்ந்து, 2016 இல் அதன் இயற்பியல் துறையின் தலைவர் ஆனார். அங்கு இவர் ஒரு புதிய வானியற்பியல் குழுவை உருவாக்கினார். இக்குழு கருந்துளைகள் முடுக்கும் அமைப்புகளிலும் அவற்றின் சூழல்களிலும் அமைந்த உயர் ஆற்றல் புறப்பால்வெளி வானியற்பியலில் செறிந்த கவனத்தைக் குவித்தது.

## மேற்கோள்கள்

பகுப்பு:வாழும் மக்கள்
பகுப்பு:வானியற்பியலாளர்கள்
பகுப்பு:பிரித்தானிய வானியற்பியலாளர்கள்
பகுப்பு:பெண் வானியற்பியலாளர்கள்
பகுப்பு:பெண் வானியலாளர்கள்
பி. எம். பி. கலை அறிவியல் கல்லூரி, தருமபுரி

** பி எம் பி  கலை அறிவியல் கல்லூரி தர்மபுரி** 1999 ஆம் ஆண்டு நிறுவப்பட்டது. இக்கல்லூரி தமிழ்நாட்டில் தருமபுரி மாவட்டம்  ஒகேனக்கல் மெயின் ரோடு சோகத்தூர் கூட்டுரோடு என்ற இடத்தில் உள்ளது. மேலும், இக்கல்லூரி பெரியார் பல்கலைக்கழகத்தின் இணைவு பெற்ற கல்லூரி 

## துறைகள்
இக்கல்லூரியில் 10 துறைகளின் கீழ் 8 இளங்கலை பட்டபடிப்புகளும் 5 முதுகலை நிலை பட்டபடிப்புகளும் உள்ளன.
*தமிழ்
*ஆங்கிலம்
*கணிதம்
*வேதியியல்
*இயற்பியல்
*வணிகவியல்
*தாவரவியல்
*வணிக மேலாண்மை

## மேற்கோள்கள்

பகுப்பு:தருமபுரி மாவட்டத்திலுள்ள தனியார் கலைக் கல்லூரிகள்
பகுப்பு:பெரியார் பல்கலைக்கழக இணைவுக்கல்லூரிகள்
அமராவதி பலகைச் சிற்பங்கள்

**அமராவதி பலகைச் சிற்பங்கள்** (**Amaravati Collection**), என்பது இந்தியாவில் ஆந்திரப் பிரதேசத்தின் குண்டூர் மாவட்டத்தில் உள்ள  அமராவதி தொல்லியல் களத்தில் கிபி 1797 மற்றும் 1845ல் அகழாய்வின் போது கிடைத்த 120 சுண்ணாம்புக் கற்களால் நிறுவப்பட்ட பௌத்த சிற்பங்கள் மற்றும் கல்வெட்டுக்களின் தொகுதியாகும். இவைகள் கிமு 1-ஆம் நூற்றாண்டு முதல் கிபி 8-ஆம் நூற்றாண்டு முடிய நிறுவப்பட்டதாகும்.

இச்சுண்ணாம்புக்கல் பலகைச் சிற்பங்கள் 1858ல் ஐக்கிய இராச்சியத்திற்கு அனுப்பி வைக்கப்பட்டது. பின்னர் இச்சிற்பங்கள் 1880 முதல் பிரித்தானிய அருங்காட்சியகத்தில் காட்சிக்கு வைக்கப்பட்டது.

இச்சுண்ணாம்புக் கற்பலகைகளில் புத்தரின் ஜாதக கதைகள் மற்றும், தூபிகள், சைத்தியங்கள் புத்தரின் வாழ்கையில் நிகழ்ந்த முக்கிய நிகழ்வுகள் வடிக்கப்பட்டுள்ளது.

இப்பௌத்த சுண்ணாம்புக்கல் பலகைச் சிற்பங்கள் பிரதி எடுக்கப்பட்டும், புகைப்படங்கள் எடுத்தும் இந்திய அருங்காட்சியகம், கொல்கத்தாவில் காட்சிக்கு வைக்கப்பட்டுள்ளது. 

## படக்காட்சிகள்


File:Amaravathi Triratna Symbols.jpg| கிபி 2ம் நூற்றாண்டின் பௌத்த சிற்பப் பலகை
File:AmaravatiFrieze.jpg|சைத்தியம்
File:British Museum Asia 14.jpg|தூபியும், பரிவார தேவதைகள் புடைசூழ புத்தரும்
File:Andhra pradesh, due gazzelle affrontate da scena del primo sermone di buddha, da goli, III sec.JPG|இரட்டை மான்கள்


## இதனையும் காண்க
* அமராவதி பௌத்த தொல்லியல் களம்
* பௌத்த தொல்லியற்களங்கள்
* பௌத்த யாத்திரைத் தலங்கள்

## மேற்கோள்கள்

## மேலும் படிக்க
*Barrett, Douglas E. *Studies in Indian Sculpture and Painting*. London: Pindar Press, 1990.
*Shimada, Akira. 2006. "The Great Railing at Amarāvatī: An Architectural and Chronological Reconstruction". *Artibus Asiae*. 66, no. 1: 89-141.
*Zwalf, Wladimir. *Buddhism: Art and Faith*. London: British Museum Publications, 1985.

பகுப்பு:இந்தியச் சிற்பங்கள்
பகுப்பு:பௌத்த சிற்பங்கள்
பகுப்பு:குண்டூர் மாவட்டம்
இரஞ்சனி (நடிகை)

**இரஞ்சனி** என்றறியப்படும் **சாசா செல்வராஜ்** சிங்கப்பூரைச் சேர்ந்த திரைப்பட நடிகை ஆவார். தமிழ், மலையாளம் உள்ளிட்ட இந்திய மொழித் திரைப்படங்களில் நடித்துள்ளார். பாரதிராஜா இயக்கத்தில் 1985 ஆவது ஆண்டில் வெளியான முதல் மரியாதை திரைப்படத்தின் மூலமாக தமிழ்த் திரைப்படங்களில் அறிமுகமானார்.

1987 ஆவது ஆண்டில் லெனின் இராசேந்திரன் இயக்கத்தில் வெளியான *சுவாதி திருநாள்* திரைப்படத்தின் மூலமாக மலையாளத்தில் அறிமுகமானார். தொடர்ந்து பிரியதர்சன் எழுதி இயக்கிய *சித்திரம்* திரைப்படத்தில் நடித்தார். மோகன்லாலுடன் இவர் இணைந்து நடித்த எல்லாத் திரைப்படங்களும் வணிக ரீதியாக பெரும் வெற்றியைப் பெற்றதால் இந்த இணை வெற்றி இணையெனப் பாராட்டப்பட்டது.

## திரைப்பட விபரம்
### தமிழ்த் திரைப்படங்கள்

## மேற்கோள்கள்

## வெளியிணைப்புகள்

பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:1970 பிறப்புகள்
இடைநிலைப் பள்ளி இறுதி வகுப்புச் சான்றிதழ்

**இடைநிலைப் பள்ளி இறுதி வகுப்புச் சான்றிதழ்** ( (*Secondary School Leaving Certificate, SSLC*) சுருக்கமாக **எஸ் எஸ் எல் சி**  என்பது இந்தியாவில் உயர்நிலை படிப்பு மட்டத்தில் ஆய்வின் முடிவில் பரிசோதனைக்குப் வெற்றிகரமாக நிறைவு செய்த ஒரு மாணவர் மூலம் பெறப்பட்ட ஒரு சான்றிதழ் ஆகும். இந்தியாவில் எஸ் எஸ் எல் சி தேர்வை, 10 ஆம் வகுப்பு பொது தேர்வு எனவும், 10 ஆம் வகுப்பு பரீட்சை எனவும் பொதுவாக அழைக்கப்படுகிறது. எஸ் எஸ் எல் சி இந்தியாவில், குறிப்பாக கேரளா, கர்நாடகா, தமிழ்நாடு ஆகிய பல மாநிலங்களில் பிரபலமான ஒரு பொதுவான தகுதித் தேர்வாகும். 

## பொருந்துமை

இந்தியக் கல்வி முறையானது அடிப்படையில் ஐந்தாண்டு ஆரம்ப பள்ளிக் கல்வியை கொண்டுள்ளது, அதன்பிறகு ஐந்து ஆண்டுகள் இரண்டாம்நிலைப் பள்ளிக் கல்வியாக உள்ளது. இரண்டாம்நிலை பள்ளிப் படிப்பின் இறுதியில், இந்த எஸ் எஸ் எல் சி தவிர்க்க முடியாத ஒன்றாகும். இந்த சான்றிதழைப் பெறுவதற்கு, மாணவர் தனது அடிப்படைப் பள்ளி அல்லது அடிப்படைக் கல்வியை நிறைவுசெய்ததாக கருதப்படுகிறார். 

எஸ் எஸ் எல் சியை வெற்றிகரமாக முடிந்தபிறகு, தனது கல்வியை தொடர விரும்பும் ஒரு மாணவர், தேர்வு செய்யும் நிபுணத்துவத்தை அடிப்படையாகக் கொண்டு ஒரு பாடத்திட்டத்தில் இணைகிறார். இது ஒரு பல்கலைக்கழகத்திற்குள் நுழைவதற்குப் போதுமான அறிவை அளிக்கிறது, இது இரண்டு ஆண்டுகளுக்கு முன்னரே முன்கூட்டிய பல்கலைக்கழக பாடமாக  (*Pre-university course (PUC*) என அழைக்கப்படுகிறது.மேலும் இந்த ஆய்வின் படி ஒரு மாணவர் இளங்கலை படிப்புகளுக்கு ஒரு பல்கலைக்கழகத்தில் நுழையலாம்.

மாற்றாக, எஸ் எஸ் எல் சி சான்றிதழை பெற்றுக்கொண்ட பிறகு, ஒரு தொழில் நுட்ப பயிற்சி நிறுவனத்தில் கலந்துகொள்ள ஒரு மாணவர் தேர்வு செய்யலாம், அங்கு இயந்திர (கை)த் தொழில் சம்பந்தமான திறன்களைப் பயிற்றுவிக்க முடியும். மேலும் பொறியியல் மற்றும் பட்டயப் படிப்பு (*Diploma*) மூன்று வருட படிப்பிற்காக பல் தொழில் நுணுக்கங்களைக் கற்பிக்கும் நிறுவனமான பாலிடெக்னிக்கில் சேரலாம். எஸ் எஸ் எல் சியை முடித்த பிறகு தொழிற்கல்வி தொடர்பான  படிப்புகளில் சேர இது வழிவகுக்கும். தற்போது வேலைவாய்ப்பு நோக்கங்களுக்காக இந்திய அரசாங்கத்தின் கீழ் ஒரு கடவுச் சீட்டு பெற எஸ் எஸ் எல் சி (அல்லது அதற்கு சமமான) கல்வித்தகுதி தேவை.

## முக்கியத்துவம்
எஸ் எஸ் எல் சி பொது தேர்வு , பள்ளிக் கல்வித் துறையால் (பள்ளியின் ஆசிரியரியர் அல்லாமல்) இணைக்கப்பட்டுள்ள ஒரு பிராந்தியக் குழுவால் வடிவமைக்கப்பட்டு பரீட்சை நடத்தப்படுகிறது. எஸ் எஸ் எல் சி பரீட்சையில் ஒரு மாணவரின் செயல்திறன் இந்தியாவில் உள்ள முந்தைய பல்கலைக்கழக படிப்புகளுக்கு அனுமதிக்கும் காரணிகளில் ஒன்றாகும். எனவே, எஸ் எஸ் எல் சி பெரும்பாலும் ஒரு மாணவர் மேற்கொள்கின்ற முதல் முக்கிய பரிசோதனையாக கருதப்படுகிறது.

இந்தியாவில் பிறப்பு மற்றும் இறப்புகள் பதிவு செய்ய கட்டாயமாக்கப்படாத காலப்பகுதியில், பிறந்த தேதிக்கான சான்றுகளின் முதன்மை வடிவமாக எஸ் எஸ் எல் சி சான்றிதழ் பயன்படுத்தப்பட்டது.  இது 1989 க்கு முன்பு பிறந்தவர்களுக்கு ,பிறந்த தேதியின் ஆதாரத்திற்கு செல்லுபடியாகக்கூடிய ஒரு வடிவமாகும். வெளியுறவு அமைச்சக இணையதளத்தில் படி இந்திய குடிமை அதிகாரிகள் கடவுச்சீட்டு போன்ற குடிமை ஆவணங்களை பயன்படுத்தப்பட்டது.

## சான்றுகள்

பகுப்பு:தமிழ்நாட்டில் கல்வி
பகுப்பு:கேரளத்தில் கல்வி
பகுப்பு:கர்நாடகத்தில் கல்வி
மறைத் தடையம்

இலத்திரனியலில், **மறைத் தடையம்** (*negative resistance*) என்பது சில இலத்திரனியல் சுற்றுக்கள் மற்றும் கருவிகளில் மின்னழுத்த வேறுபாட்டில் ஏற்படும் அதிகரிப்புக்கு ஏற்ப மின்னோட்ட குறைவுபடும் தன்மைகளைக் காட்டும் இயல்பாகும்.

இது சாதாரண தடையத் தொழிற்பாட்டுக்கு முரணானது; ஏனெனில் ஓமின் விதிப்படி மின்னழுத்த வேறுபாடு அதிகரிக்கும் போது நேர்த்தடையம் காரணமாக அதற்கு விகிதசமமாக மின்னோட்டம் அதிகரிக்கும். அதேவேளை நேர்த்தடையம் தன் ஊடாக மின்னோட்டம் பாயும் போது சக்தியை உள்ளெடுக்கும் ஆனால் மறைத்தடையம் சக்தியை உற்பத்தியாக்கும்.  சில நிபந்தனைகளின் கீழ் இது மின்சமிக்கைகளின் வலுவை அதிகரிக்கக் கூடியதாயிருக்கும் .

மறைத்தடையம்  ஒருசில மின் சாதனங்களால் மட்டும் காட்டப்படும் பொதுவாகக் காணப்படாத ஒரு இயல்பாகும். நேர்ப்பாங்கற்ற மின் சாதனங்களில் இரண்டு வகையான தடையங்களைக் காணலாம்: அவை நிலையான அல்லது மாறாத்தடையி- இதில் மின்னழுத்த வேறுபாடு மற்றும் மின்னோட்டத்திற்கான  விகிதம் தடையமாகும்.v/i\,,மற்றையது மாறும் தடையம் - இதில் மின்னழுத்த வேறுபாட்டின் மாற்றம்  மற்றும் நேரோத்த மின்னோட்ட மாற்றங்களுக்கான விகிதம் தடையாகும் \Delta v/\Delta i . மறைத்தடையம் எனப்படுவது **மாறும் மறைத்தடையம் ஆகும்.(NDR)**, \Delta v/\Delta i\;. பொதுவாக  மாறும் மறைத் தடையம்  இரண்டு முடிவிடக் கூறுகளை  கொண்டதாக அதாவது மின்னோட்டத்தை பெருக்கக் கூடியதாகவும், அதன் முனைவுகளில் தொழிற்படும் நேரோட்ட மின்னை ஆடலோட்ட மின்னோட்டமாக மாற்றி அதே முனைவுகளில் ஆடலோட்ட  சமிக்கைகளில்  பிரயோகிப்பதாக உள்ளது. இவை இலத்திரனியல் அலைவுமானிகள் மற்றும்  ஒலிபெருக்கிகளில்  பயன்படுத்தப்படுகின்றன, குறிப்பாக நுண்ணலை மீடிறங்களில் இவை பயன்படுத்தப்படும். அநேக நுண்ணலை சக்தி மூலம் செயற்படும் கருவிகள் மாறும் மறைத்தடையத்தை பயன்படுத்தி உற்பத்தி செய்யப்படுகிறன.

## வரைவிலக்கணம்

மின் சாதனம்  அல்லது மின் சுற்று ஒன்றின் இரு முனைவுகளுக்கிடையில் காணப்படும் மின் தடையம் மின்னோட்ட-மின்னழுத்தவேறுபாட்டு (*I–V*) வரைபு மூலம் தீர்மானிக்கப்படும். அதாவது ,ஊடாகப் பாயும் மின்னோட்டம் i\, ஆக உள்ளபோது அதன் மின்னழுத்த வேறுபாடு v\,  ஆயிருக்கும். சாதாரணமான நேர்த்தடையம் உள்ளடங்கலாக அனேகமான இலத்திரனியல் சாதனங்கள் ஓமின் விதியை அனுசரித்து செயற்படும். அதாவது பெரும்பாலும் ஓடும் மின்னோட்டத்திற்கு நேரோத்ததான மின்னழுத்தம் வேறுபாட்டைக் காட்டும். ஆகவே மின்னோட்ட-மின்னழுத்தவேறுபாட்டு (*I–V*) வரைபு நேர் சாய்வு கொண்ட நேர் கோடாக இருக்கும். ஆகவே தடையம் எனப்படுவது மின்னோட்டம்-மின்னழுத்தவேறுபாட்டு ஆகியவற்றுக்கான விகிதம், இது மாறிலியான எதிர்ச் சாய்வு ஆகும்.

Nமறைத் தடையம் ஓமின் விதிக்கு இசைந்து நடக்காத ஒரு சில கருவிகளிலேயே இடம்பெறுகின்றது. நேரியது அல்லாதா கூறுகளுக்கு *I–V* வரைவு நீர் கோடாக இருக்காது. இது ஓமின் விதிக்கு அமைந்து நடக்காது. தடையத்தினை வரையறுக்க முடிந்தாலும், அது மாறிலியாக இருக்காது. இது கருவியூடு செல்லும் மின்னூட்டம் அல்லது மின்னழுத்தவேறுபாட்டுக்கு ஏற்ப இது மாறும். இத்தகைய நேரியதல்லாத கருவிகளினுடு செல்லும் தடையங்கள் இரு வழிகளில் விபரிக்கப்படும். அவை ஓமின் தடையங்களுக்கு சமானமாய் அமையும்.:

## மேற்கோள்கள்

பகுப்பு:நுண்ணலைத் தொழில்நுட்பம்
பகுப்பு:இயற்பியல் கணியங்கள்
பகுப்பு:மின்னணுவியல்
எழில்படுக் கலை

thumb|பவுல் மான்சிப் வடித்த புரோமீதியசின் சிலை, இராக்பெல்லர் மையம்,நியூ யார்க், 1937
**எழில்படுக் கலை** (*Art Deco*, அல்லது சிலநேரங்களில் *Deco*) கட்டிடக்கலை, வடிவமைப்புக் கலையின் ஓர் காண்கலைப் பாணியாகும்.  இந்தப் பாணி முதலாம் உலகப் போருக்கு சற்றே முன்னதாக பிரான்சு நாட்டில் உருவானது.  எழில்படுக் கலை  கட்டிடங்கள், அறைகலன்கள், ஆபரணங்கள், மகிழுந்துகள், திரையரங்கங்கள், தொடருந்துகள், கப்பல்கள் போன்றவற்றிலிருந்து நாள்தோறும் புழங்கும் வானொலி, வெற்றிடத் தூய்மிப்பான்கள் வரை எழில்படுத்தும் கலையாகும்.   இது நவீனவியப் பாணியுடன் கைவினைத் திறனையும் விலையுயர் பொருட்களையும் இணைத்து உருவாகியுள்ளது. இது ஆடம்பரம், கவர்ச்சி,பகட்டு ஆகியவற்றை வெளிப்படுத்துவதாக இருந்தது; தற்காலத்தில் சமூக,  தொழில்நுட்ப முன்னெடுப்புகளை வெளிப்படுத்துவனவாக உள்ளது.
துவக்கத்தில் கியூபிச வடிவங்களின் தாக்கத்துடன்  போவிய ஓவியர்களின் வண்ணங்களையும்  உள்வாங்கியது.பிரான்சின் பதினாறாம் லூயி, லூயி பிலிப்பின் காலகட்ட அறைகலன் வடிவமைப்புகள், சீன, சப்பானிய, இந்திய, பெர்சிய மரபுக்கலைகளையும் எகிப்து, மாயா கலைவடிவங்களையும் உள்வாங்கிக் கொண்டது. இவ்வகைப் பாணியில் எபனி, தந்தம் போன்ற அரிதான, விலையுயர்ந்த பொருட்களும் மிக நுண்ணிய கைவினையும் பின்னியுள்ளன. 1920களிலும் 1930களிலும் நியூ யார்க் நகரில் கட்டப்பட்ட கிரைஸ்லர் கட்டிடம் போன்ற வானுயர் கட்டிடங்கள் இப்பாணிக்கு எடுத்துக்காட்டுகளாக விளங்குகின்றன.

1930களில் பெரும் பொருளியல் வீழ்ச்சியின் போது இதன் வளர்ச்சி தடைபட்டிருந்தது.  துருவேறா எஃகு,நெகிழி போன்ற புதுப் பொருட்களின் வரவு **தற்கால சீரமைப் பாணி**க்கு வழிவகுத்தது; இதில் வளைவுகளும்  வழவழவப்பான  மெருகேற்றிய பரப்புகளும் முதன்மை பெற்றன.  முதன்முதலில் பன்னாட்டளவில் பின்பற்ற பாணி எனக் கருதப்படும் இந்தப் பாணி இரண்டாம் உலகப் போருக்குப் பின்னர் வீழ்ச்சியடையத் தொடங்கியது. நவீனவியம் மற்றும் பன்னாட்டுப் பாணி முதன்மை பெற்றன.

## மேற்கோள்கள்

பகுப்பு:கட்டிடக்கலை
வீரன் வேலுத்தம்பி (திரைப்படம்)

**வீரன் வேலுத்தம்பி** 1987 ஆவது ஆண்டில் இராம நாராயணன் இயக்கத்தில் வெளியான ஒரு தமிழ்த் திரைப்படமாகும். தமிழ்நாட்டின் முன்னாள் முதல்வர் மு. கருணாநிதி திரைக்கதை எழுதிய இத்திரைப்படத்தில் விஜயகாந்த், ராதாரவி, அம்பிகா, ரேகா ஆகியோர் முக்கிய வேடங்களில் நடித்திருந்தனர்.

## நடிகர்கள்
*விஜயகாந்த் - காவல் ஆய்வாளர் ரகுமான்
*ராதாரவி - வேலுத்தம்பி
*கார்த்திக் - திருமலை (சிறப்புத் தோற்றம்)
*அம்பிகா
*ரேகா
*ஏ. வி. எம். ராஜன் - காவல்துறைத் தலைவர் (ஐ. ஜி)
*சந்திரசேகர்
*ஜெய்கணேஷ்
*எஸ். எஸ். சந்திரன்
*தியாகு
*செந்தில்

## மேற்கோள்கள்

## வெளியிணைப்புகள்

பகுப்பு:1987 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:மு. கருணாநிதி திரைக்கதை எழுதிய திரைப்படங்கள்
பகுப்பு:எஸ். ஏ. ராஜ்குமார் இசையமைத்த திரைப்படங்கள்
பகுப்பு:விஜயகாந்த் நடித்துள்ள திரைப்படங்கள்
பகுப்பு:ராதாரவி நடித்த திரைப்படங்கள்
பகுப்பு:கார்த்திக் நடித்த திரைப்படங்கள்
பகுப்பு:அம்பிகா நடித்த திரைப்படங்கள்
பகுப்பு:ரேகா (தென்னிந்திய நடிகை) நடித்த திரைப்படங்கள்
பகுப்பு:ஜெய்கணேஷ் நடித்த திரைப்படங்கள்
பகுப்பு:எஸ். எஸ். சந்திரன் நடித்த திரைப்படங்கள்
பகுப்பு:செந்தில் நடித்த திரைப்படங்கள்
சாஞ்சி தூபி எண் 2

**சாஞ்சி தூபி எண் 2** (**Stupa No.2**) பௌத்த தூபிகளில் மிகவும் பழைமையானது. கிமு இரண்டாம் நூற்றாண்டு காலத்திய இத்தூபி சாஞ்சி பௌத்த தொல்லியல் வளாகத்தில் உள்ளது. 1849 - 1851 முடிய பிரித்தானிய தொல்பொருள் அறிஞர் மேஜர் அலெக்சாண்டர் கன்னிங்காம் மற்றும் லெப்டினண்ட் மேய்சி ஆகிய இருவரும் இணைந்து, சாஞ்சியின்  இப்பௌத்த தொல்லியல்களத்தின் தூபி எண் 2ல் அகழாய்வு செய்து அறிக்கை வெளியிட்டனர்.

## அமைவிடம்
  

சாஞ்சி பௌத்த தொல்லியல் களத்தின் பெரிய தூபிக்குப் பின்னர் இரண்டாவதான இத்தூபி நிறுவப்பட்டது.  இவ்விரண்டாம் தூபி மௌரியப் பேரரசின் ஆட்சிக் காலத்தில் (கிமு 323-185) கிமு இரண்டாம் நூற்றாண்டில் நிறுவப்பட்டது.

இந்த இரண்டாம் தூபி, இந்தியாவின் மத்தியப் பிரதேச மாநிலத்தின் ராய்சென் மாவட்டத்தில் உள்ள  சாஞ்சி முக்கியத்தூபி வளாகத்திற்கு மேற்கில் 300 மீட்டர் தொலைவில், சாஞ்சி மலையின் சாய்வில் அமைந்துள்ளது.

## தூபி எண் 2 -தொல்பொருட்கள்
  

சாஞ்சி அகழாய்வின் போது தூபி எண் 2 அருகே கிடைத்த நான்கு சிறிய அழகிய பேழைகளில் எலும்புகள் கொண்டிருந்தது. 
பேழைகளில் பண்டைய பிராமி எழுத்துகளில், பௌத்த குருமார்களின் அஸ்திகள் இப்பேழைகளில் உள்ளது என குறிப்புகள் கொண்டிருந்தது.

மேலும் இப்பேழைகளில், அசோகர் ஆதரவில் நடைபெற்ற மூன்றாம் பௌத்த சங்கத்தில் கலந்து கொண்டு, பின் இறந்து போன பத்து பௌத்த அறிஞர்களை எரித்த சாம்பலுடன் கூடிய எலும்புகள் உள்ளது என்ற குறிப்புகளும் கொண்டுள்ளது.

## தொல்பொருட்களின் உள்ளடக்கம்
சாஞ்சி தூபி எண் 2ன் சிற்பங்கள் கிமு 115 - கிமு 80 முடிய வரையிலான காலத்தில் செதுக்கப்பட்டது என ஆய்வில் அறியப்படுகிறது.

### முந்தைய காலம் (கிமு 115)
சாஞ்சி தூபி எண் 2ன் (கிமு115) தொல்பொருட்கள், இந்தியச் பாறைச் சிற்பக் கலையின் முன்னுதாரணமாக உள்ளது.
 

சாஞ்சி தூபி எண் 2ல்  கண்டெடுக்கப்பட்ட குதிரைத் தலையுடன் கூடிய பெண் சிற்பம்,  மகாபோதி கோயில், புத்தகயாவில்  உள்ள குதிரைத் தலை பெண் சிற்பத்துடன் ஒத்துப் போகிறது. இச்சிற்பங்கள் போதிசத்துவரின் ஜாதக கதைகளை விவரிக்கிறது எனக் கருதப்படுகிறது. 

இத்தூபியின் 455 துண்டுச் சிற்பங்களில் 293 தாமரை மலர்ச் சிற்பங்களுடனும், பிற சிற்பங்கள் தாமரை மற்றும் பிற சிற்பங்களுடன் இணைந்தும் காணப்படுகிறது. 

புத்தரின் வாழ்வில் நடைபெற்ற நான்கு முக்கிய நிகழ்வுகளை எடுத்துரைக்கும், நான்கு சிற்பங்கள் உலகில் முதல் முறையாக இத்தூபியில் சிற்பங்களாக காட்சிப்படுத்தப்பட்டுள்ளது. 

#### காந்தாரச் சிற்பக் கலைஞர்கள்

இத்தூபியில் உள்ள சிற்பங்கள், இந்தோ கிரேக்க நாட்டின் பகுதியான  காந்தார சிற்பக் கலைஞர்களால், கிமு இரண்டாம் நூற்றாண்டின் இறுதிக் கால் நூற்றாண்டில், கிரேக்க-பௌத்த சிற்பக் கலைநயத்தில் வடிக்கப்பட்டுள்ளது. மேலும் தூபியின் கல்வெட்டுக்களில்,  காந்தாரி எழுத்தில் குறிப்புகள் உள்ளது.

கிமு 115ல் சுங்கப் பேரரசிற்கு வருகை புரிந்த இந்தோ கிரேக்க நாட்டின்  தூதுவர் ஹெலியோடோரஸ் என்பவர்,  விதிஷாவில் ஒரு வெற்றித் தூணை நிறுவினார்.

### பிற்காலம் (கிமு 15)
ஒரு நூற்றாண்டிற்குப் பின் கிமு 15ல் இரண்டாவது தூபியில் கூடுதல் சிற்பங்களைச் சேர்த்தும், பழைய சிற்பங்களை மறுசீரமைத்தும் உள்ளனர். 

## இதனையும் காண்க
* ஹேலியோடோரஸ் தூண்
* பௌத்த தொல்லியற்களங்கள்
* பௌத்த யாத்திரைத் தலங்கள்

## வெளி இணைப்புகள்
* Google Street View tour of Sanchi Stupa No.2

## மேற்கோள்கள்

பகுப்பு:மத்தியப் பிரதேச வரலாறு
பகுப்பு:பௌத்த யாத்திரைத் தலங்கள்
பகுப்பு:ராய்சேன் மாவட்டம்
பகுப்பு:இந்தியத் தொல்லியற்களங்கள்
பகுப்பு:பௌத்த சிற்பங்கள்
பகுப்பு:பௌத்த கட்டிடங்கள்
பகுப்பு:உலகப் பாரம்பரியக் களங்கள்
முத்துக்கள் மூன்று

**முத்துக்கள் மூன்று** என்பது 1987 ஆவது ஆண்டில் வெளியான ஓர் இந்தியத் தமிழ்த் திரைப்படமாகும். ஏ. ஜெகந்நாதன் ஜெகந்நாதன் இயக்கிய இத்திரைப்படத்தில் சிவாஜி கணேசன்,  சத்யராஜ், பாண்டியராஜன்,  இரஞ்சனி ஆகியோர் முக்கிய கதாபாத்திரங்களில் நடித்திருந்தனர். இத்திரைப்படத்திற்கு டி. ராஜேந்தர் இசையமைத்திருந்தார்.

## நடிகர்கள்

*சிவாஜி கணேசன் 
*சத்யராஜ் 
*பாண்டியராஜன்
*இரஞ்சனி
*ராதாரவி
*அம்பிகா - சிறப்புத் தோற்றம்
*தேங்காய் சீனிவாசன் 
*தியாகு 
*மனோரமா
*சுஜிதா

## மேற்கோள்கள்

## வெளியிணைப்புகள்
* 

பகுப்பு:1987 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சிவாஜி கணேசன் நடித்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:பாண்டியராஜன் நடித்த தமிழ்த் திரைப்படங்கள்
பகுப்பு:ராதாரவி நடித்த திரைப்படங்கள்
பகுப்பு:அம்பிகா நடித்த திரைப்படங்கள்
பகுப்பு:தேங்காய் சீனிவாசன் நடித்த திரைப்படங்கள்
பகுப்பு:டி. ராஜேந்தர் இசையமைத்த திரைப்படங்கள்
அதிதி பாலன்

**அதிதி பாலன்** (*Aditi Balan*, பிறப்பு:1990) தென்னிந்தியத் திரைப்பட நடிகை ஆவார். தமிழ்த் திரைப்படங்களில் நடித்து வருகிறார். அருவி திரைப்படத்தில் இடம்பெற்ற *அருவி* கதாபாத்திரத்தின் மூலமாக புகழ்பெற்றார்.

## திரை வாழ்க்கை
2017ஆம் ஆண்டில் அருண் பிரபு புருசோத்தமன் இயக்கத்தில் வெளியான அருவி திரைப்படத்தின் மூலமாக கதாநாயகியாக அறிமுகமானார். முன்னதாக கௌதம் வாசுதேவ் மேனன் இயக்கத்தில் அஜித் குமார் நடிப்பில் 2015 இல் வெளியான என்னை அறிந்தால் திரைப்படத்தில் பெயரிடப்படாத சிறு வேடத்தில் நடித்திருந்தார்.

## திரைப்பட விபரம்

## மேற்கோள்கள்

## வெளி இணைப்புகள்
*

பகுப்பு:1990 பிறப்புகள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
சாரீன் கான்

**சாரீன் கான்**(Zareen Khan) [பிறப்பு: 14 மே, 1987] இந்தித் திரைப்படங்களில் நடிக்கும் இந்திய நடிகை ஆவார். இவர் தமிழ் மற்றும் பஞ்சாபி மொழித் திரைப்படங்களிலும் நடித்துள்ளார். 2010 ஆம் ஆண்டில் *அனில் சர்மா* இயக்கிய *வீர்* என்னும் திரைப்படத்தில் சல்மான்கானின் இணையாக நடித்தார். இத்திரைப்படம் ஜீ தொலைக்காட்சியின் விருதிற்குப் பரிந்துரைக்கப்பட்டது. இவர் நடிப்பில் வெளியான *ஹவுஸ்புல் 2* என்னும் திரைப்படம் வணிக ரீதியில் வெற்றி பெற்ற திரைப்படமாகும். 2013 ஆம் ஆண்டில் நான் ராஜாவாகப் போகிறேன் என்னும் தமிழ்த் திரைப்படத்தில் சிறப்பு வேடத்தில் தோன்றினார்.

## வாழ்க்கைக் குறிப்பு
சாரீன் கான் 14 மே, 1987 ஆம் ஆண்டு மஹாராஷ்டிரத்தின் மும்பை நகரில் பிறந்தார். இவர் இஸ்லாமிய பஷ்தூன் இனத்தினைச் சார்ந்தவர் ஆவார். இவர் இந்தி, உருது, ஆங்கிலம், மராத்தி மற்றும் பஷ்தூன் ஆகிய மொழிகளைப் பேசும் திறமையுடையவர் ஆவார். மும்பையிலுள்ள *ரிஸ்வி அறிவியல் கல்லூரி*யில் கல்வி பயின்றார்.

## திரைத்துறை

மருத்துவராக ஆசைப்பட்டு பின்னர், நடிகையானவர் சரீனா கான். *சுபாஷ் கய்* உருவாக்கிய *யுவ்ராஜ்* திரைப்பட படப்பிடிப்புத் தளத்திற்கு சாரீன் கான் சென்றபோது இவரைப் பார்த்த சல்மான் கான் அவரது நண்பரான *அனில் சர்மா*விடம் பேசி இவரை நடிகையாக *வீர்* என்னும் திரைப்படத்தில் நடிக்க வைத்தார். இத்திரைப்படத்தில் இளவரசி *யசோதை*யாக நடிப்பதற்கு *சல்மான் கான்* பரிந்துரைத்தார். அதன் பொருட்டு அக்கதாப்பாத்திரத்திற்காக தன் உடல் எடையை எட்டு கிலோகிராம்கள் அதிகரித்தார். ஆங்கிலேய ஆதிக்கத்தின் கீழான இந்தியாவினைச் சித்தரிக்கும் விதமாக எடுக்கப்பட்ட இத்திரைப்படம் வணிக ரீதியில் வெற்றி பெறவில்லை. ஆனால் இவரது நடிப்பு மக்களாலும் விமர்சகர்களாலும் குறிப்பிடப்பட்டது.
இந்தித் திரைப்படம் தவிர்த்து பிற மொழிப்படங்களில் இவர் நடித்து முதலில் வெளியானது *ஜாட் ஜேம்ஸ் பாண்ட்* என்னும் பஞ்சாபி மொழித் திரைப்படமாகும். இத்திரைப்படம் 2014 ஆம் ஆண்டில் வெளியானது. இதில் *லல்லி* என்னும் வெகுளியான கிராமத்துப் பெண்ணாக நடித்திருந்தார். இத்திரைப்படத்தில் இவரது நடிப்பு விமர்சகர்களால் பாராட்டப்பட்டது. *சாரீன் கான்*,  *விருதினைப் பெறும் அளவிற்கு சிறப்பாக நடித்துள்ளார்* என திரைப்பட விமர்சகர் *கோமல் நாக்தா* குறிப்பிட்டார்.
தமிழ்த் திரைப்பட இயக்குநர் வெற்றிமாறன் இயக்கத்தில் நான் ராஜாவாகப் போகிறேன் திரைப்படத்தில் ஒரு பாடலுக்கு சிறப்புத் தோற்றத்தில் தோன்றினார்.

## திரைப்படங்களின் பட்டியல்

## மேற்கோள்கள்

பகுப்பு:1987 பிறப்புகள்
பகுப்பு:இந்தித் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்